CELEX: C2006/326/12
Language: da
Date: 2006-12-30 00:00:00
Title: Sag C-513/04: Domstolens dom (Store Afdeling) af 14. november 2006 — Mark Kerckhaert, Bernadette Mores mod Belgische Staat (anmodning om præjudiciel afgørelse fra Rechtbank van eerste aanleg te Gent, Belgien) (Indkomstskat — udbytte — skattebyrden på udbytte af andele i selskaber, som er etableret i en anden medlemsstat — ikke fradrag i bopælsstaten for den indkomstskat, der opkræves som kildeskat i en anden medlemsstat)

30.12.2006   
            
            
               DA
            
            
               Den Europæiske Unions Tidende
            
            
               C 326/6
            
         Domstolens dom (Store Afdeling) af 14. november 2006 — Mark Kerckhaert, Bernadette Mores mod Belgische Staat (anmodning om præjudiciel afgørelse fra Rechtbank van eerste aanleg te Gent, Belgien)
   (Sag C-513/04) (1)
   
   (Indkomstskat - udbytte - skattebyrden på udbytte af andele i selskaber, som er etableret i en anden medlemsstat - ikke fradrag i bopælsstaten for den indkomstskat, der opkræves som kildeskat i en anden medlemsstat)
   (2006/C 326/12)
   Processprog: nederlandsk
   Den forelæggende ret
   Rechtbank van eerste aanleg te Gent
   Parter i hovedsagen
   
      Sagsøgere: Mark Kerckhaert, Bernadette Mores
   
      Sagsøgt: Belgische Staat
   Sagens genstand
   Anmodning om præjudiciel afgørelse — Rechtbank van eerste aanleg te Gent — fortolkning af artikel 56, stk. 1, EF — restriktion som følge af en national bestemmelse om indkomstbeskatning — indenlandsk og udenlandsk udbytte — fast skattesats — højere beskatning af aktieudbytte fra selskaber, der er hjemmehørende i en anden medlemsstat — kildeskat — kan ikke fradrages — frie kapitalbevægelser — forskelsbehandling
   Konklusion
   EF-traktatens artikel 73 B, stk. 1 (nu artikel 56, stk. 1, EF), er ikke til hinder for retsforskrifter i en medlemsstat såsom den belgiske skattelovgivning, hvorefter der ved opkrævning af indkomstskat anvendes samme procentsats for beskatning af udbytte af aktier fra selskaber, som er etableret på den pågældende stats område, og udbytte af aktier fra selskaber, som er etableret i en anden medlemsstat, uden mulighed for indrømmelse af fradrag for kildeskat, der er opkrævet i den anden medlemsstat.
   
      (1)  EUT C 57 af 5.3.2005.